Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 570

a) A szóbeli vizsga tartalma Az alább felsorolt tantárgyak és témakörök legfontosabb fogalmainak, összefüggéseinek ismerete és ezeknek a mentálhigiénés asszisztens munkájával való kapcsolata: — társadalmi és szociális alapismeretek: = a társadalmi mobilitás és a területi problémák mentálhigiénés hatása, = az egyén társadalmi meghatározottsága, = a család mint a szocializáció és az egyenlőtlenségek újratermelésének színtere, = sajátos élethelyzetű csoportok problémái, = egyes társadalmi rétegek tipikus problémái, = érdek, érdekérvényesítés, = a szegénység és a deviancia a mai magyar társadalomban, = a szociális munka formái és azok jellemzői, = a humánökológia legfontosabb összefüggései, = a probléma és a helyzetfeltárás módszerei; — lélektani alapismeretek: = fejlődés- és személyiség-lélektan legfontosabb fogalmai, összefüggéseinek ismerete és ezek kapcsolata a mentálhigiénés tevékenységgel, = szociálpszichológia, csoportlélektan legfontosabb fogalmainak ismerete a legjellemzőbb jelenségek felismerése és ezek hatása a mentálhigiénés tevékenységre: előítélet, elszigetelődés, magány, bűnbakképzés stb., = pszichopatológia legfontosabb fogalmainak ismerete, a testi és lelki folyamatok összefüggései, = a viselkedési zavarok, szenvedélybetegségek, függőségek, mentális betegségek jellemzői, = a segítő kapcsolat, = a betegségek, a veszteségek, halál elfogadásának, a gyász feldolgozásának pszichés összefüggései, = a segítő kapcsolat hibái és a segítő szindróma; — mentálhigiéné, egészséggondozás, rehabilitáció: = főbb mentálhigiénés fogalmak, = egyéni és közösségi mentálhigiéné színterei, = a krízis fogalma, okai, fajtái, fázisai, = a társadalmi szolgáltató rendszerek mentálhigiénés vonatkozásai, = pszichohigiénés prevenció, = egészségmegőrzés a családban és a családon kívüli közösségekben, = a rehabilitáció folyamata, színterei. A szóbeli vizsga tételsorát a képző intézmény a Szociális és Családügyi Minisztérium által engedélyezett tételgyűjtemény figyelembevételével állítja össze. Az összeállított tételsort a vizsga előtt hat hónappal a képző intézmény jóváhagyásra elküldi a Nemzeti Család- és Szociálpolitikai Intézet Szakképzési Osztályára.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes